
Narva Linnavalitsuse 18.02.2009 korralduse nr 171-k punktide 1 ja 3 muutmine.

1. Asjaolud ja menetluse käik
Narva Linnavalitsuse 18.02.2009 korralduse nr 171-k  punkti 1 esimeses lauses on tehtud  trükiviga, mis vajab parandamist,  asendades sõnad „Kulgu tammi 1” sõnadega  „Siivertsi vana kalmistu”.

Samuti korralduse nr 171-k punktiga 3 määrati maaüksusele nimi: Narva linn, Siivertsi kalmistu. Katastripidaja ettepanekul (otsus 24.08.2009) tuleks selguse mõttes korraldustes ära tuua ka maaüksuste katastritunnus, mille nime muudetakse (endine aadress ja uus aadress).

Lähtudes eelpoolmainitust tuleb muuta Narva Linnavalitsuse 18.02.2009 korralduse nr 171-k  punkti 1 ja 3.

2. Õiguslikud alused
2.1   Haldusmenetluse (HMS) seaduse § 64 lõike 1 kohaselt haldusakti kehtetuks tunnistamise kohta sätestatut kohaldatakse ka haldusorgani poolt haldusakti muutmise suhtes. Seega võib antud linnavolikogu otsuse vastuvõtmisel arvesse võtta alljärgnevaid HMS sätteid:   

2.1.1 HMS § 64 lõike 2 kohaselt haldusorgan otsustab haldusakti muutmise kaalutlusõiguse  kohaselt, kui seadus ei keela haldusakti muuta või ei kohusta haldusakti muuta. 

2.1.2 HMS § 68 lõike 2 kohaselt haldusakti muutmise otsustab haldusorgan, kelle pädevuses oleks haldusakti andmine muutmise ajal. 

3. Otsus
3.1. Muuta Narva Linnavalitsuse 18.02.2009 korralduse nr 171-k punkti 1 esimene lause asendades sõnad „Kuldu tammi 1” sõnadega  „Siivertsi vana kalmistu”.
3.2. Muuta Narva Linnavalitsuse 18.02.2009 korralduse nr 171-k punkt 3 ja sõnastada järgmises redaktsioonis: 
         „ 3. Määrata skeemil näidatud kinnistule (katastritunnus 51104:002:0125) nimi ja aadress  Siivertsi kalmistu”.
4. Rakendussätted
4.1 Käesolev korraldus jõustub seadusega sätestatud korras.

4.2 Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul alates korralduse teatavakstegemisest.

